《凭高》
明代·李邺嗣

几处空城画角催，凭高暮色暂相开。江流不断龙雷动，日落斜临{土壁}堄来。

短发三秋常望气，故人千里共登台。干戈已隔霜前信，高柳频年雁未回。

作者简介：（1622—1680）明末清初浙江鄞县人，原名文胤，以字行，号杲堂。明诸生。入清，踪迹多在僧寺野庙。以地方文献零落，集《甬上感旧诗》，搜寻颇费心力。文章多记明清之际事。才名甚著，与徐振奇等号为南湖九子。有《杲堂诗钞》及《文钞》。